Nedow on osallistunut Rio de Janeiron olympialaisiin 2016 sekä neljiin MM-kilpailuihin. Dohassa 2019 hän oli yhdeksäs, vuosina 2013, 2015 ja 2017 hän jäi karsintaan. SIsäratojen MM-kilpailuissa hän oli seitsemäs 2016 ja yhdeksäs 2018. Kansainyhteisön kisoista 2014 Glasgow'sta ja 2018 Gold Coastissa hän saavutti pronssia. Pan-Amerikan kisoissa 2015 Torontossa Nedow sijoittui hopealle tuloksella 20,53. Kiekonheitossa hän sijoittui kuudenneksi. Limassa 2019 hän oli kuulantyönnössä neljäs. Vuoden 2013 Frankofonisista kisoista hän saavutti pronssia.